BU SAK NR.  118/05                                                             
                                                                                                                   HSS SAK NR.   66/05

                                                            PROTOKOLL

Protokoll fra møte i Oppvekst- og kulturkomiteen i bydel Grünerløkka  29.11.2005 kl. 17.00-19.20 i bydelsadministrasjonens lokaler i Markveien 57.

DAGSORDEN:

ÅPEN HALVTIME.

Det var møtt fram 40 personer til åpen halvtime.

Anne Lise Rønning, Daniel Malik, Tim Sarr og Harald Brustad tok ordet til sak nr. 64/05 og bydelsdirektørens forslag om å flytte Dragen juniorklubb fra Slurpen, ved Lakkegata skole, til Sofienberggata 7 F. De protesterte mot forslaget og sa at Dragen var et godt tilbud for barna i nærmiljøet. Daniel Malik omdelte 400 underskrifter for å beholde tilbudet der det er.

Cathrine Kvenner omdelte underskriftsliste for å beholde det kveldsåpne tilbudet i Rodeløkka barnehage.

Sigve Aasbøe sa at 75 personer hadde skrevet under på en liste for å beholde det fleksible tilbudet til småbarnsforeldre som Åpen barnehage utgjør.

Siv Tønnesen protesterte mot forslaget om å øke foreldrebetalingen i Sofienbergparken barnepark.  

OPPROP.

Til stede: Per Gunnar Dahl (A) leder, Hans Chr. Apenes (SV), Helle M. Solberg (A), Heidi Iveland Strand (F), Ulf Novsett (H), Sven Erling Thorsen (V). 

Forfall: Christin Aamodt (RV).

I stedet møtte: Matias H. Fjeld (RV), f.o.m. sak nr. 63/05.

MERKNADER TIL DAGSORDEN.

Innkallingen godkjent uten merknader.

OKK SAK NR. 62/05  PROTOKOLL FRA MØTE I KOMITEEN 01.11.2005.
REF. BU SAK NR. 106/05.
Arkivnr.

Vedtak:
Protokollen enstemmig godkjent.
OKK SAK NR. 63/05  HANDLINGSPROGRAM OSLO INDRE ØST – FORSLAG TIL FORDELING AV MIDLER FOR 2006.
REF. TMK SAK NR. 66/05, HSS SAK NR. 64/05.
Arkivnr. 

Øystein Rydland, administrasjonen, informerte om bydelsdirektørens forslag til fordeling av investerings- og driftsmidler.

Saken ble drøftet, men ikke realitetsbehandlet.

OKK SAK NR. 64/05  BYDELSDIREKTØRENS BUDSJETTFORSLAG FOR 2006.
REF. TMK SAK NR. 67/05, HSS SAK NR. 65/05.
Arkivnr. 

Øyvind Henriksen, administrasjonen, informerte om bydelsdirektørens budsjettforslag.

Saken ble drøftet, men ikke realitetsbehandlet.

OKK SAK NR. 65/05  EVALUERING UTLEIE TORG, GATER OG PARKER.
REF. TMK SAK NR. 68/05, HSS SAK NR. 66/05.
Arkivnr. 

Bydelsdirektørens forslag til vedtak:
Saken tas til etterretning.

Vedtak:
Saken tatt til etterretning.

Merknad fra A og SV til bydelsdirektørens saksframlegg (siste kulepunkt):
Pris ved utleie til kommersielle formål fastsettes etter forhandling. Der hvor formålet er framleie og inntektene tilfaller leietaker, bør leien eventuelt være høyere med tanke på at fortjenesten kan tilfalle bydelen og øremerkes vedlikehold av parkene.   

EVENTUELT.

Hans Chr. Apenes (SV) flytter ut av bydelen fra nyttår og Per G. Dahl (A) takket ham for arbeidet i komiteen. 

Oslo 05.12.2005

Eigil Jakobsen
sekretær
Oppvekst - og kulturkomiteen